Alavetz Maimuna se convertic de seguit en piuda, e sautèc ena cueisha de Sett Budur; e d’aquiu pugèc en melic, arreculant dempús coma uns quate dits, e s’arturèc precisament en cim deth petit mon que domine era val des ròses; e aquiu, damb ua soleta picada, qu’en era metec tota era sua gelosia e era sua resvenja, hec sautar de dolor ara joena, que dauric es uelhs e s’incorporèc en un virament de uelhs, en tot meter-se es mans dauant.